****

**לשון יסוד**

רכזת לשון יסוד-

הגב' צופיה קרני

zofiaka@emef.ac.il

* העברית אינה רק שפת תקשורת. עברית נכונה ועשירה משקפת תרבות, משקפת רמה.
* כשירות לשונית טובה היא אחד המדדים שבהם ניכר האדם המשכיל והמתורבת.
* ידיעתה היא הכרח לכל מורה, לכל דובר שהלשון היא כלי עבודה שלו.

לימודי היסוד בלשון נלמדים בשלוש רמות:

* רמה א' – פחות מבינונית
* רמה ב' – בינונית
* רמה ג' – גבוהה
* כל סטודנטית תשתתף בקורס יסוד אחד בלשון או בשניים או בשלושה.
* הסטודנטיות משובצות לקורסים על פי רמת הידע שלהן, כפי שבאה לידי ביטוי בחלק המילולי במבחן הפסיכומטרי או בציון הבגרות בהבעה עברית.

**טווחי הציונים לכל רמה:**

|  |  |  |
| --- | --- | --- |
| **על פי החלק המילולי במבחן הפסיכומטרי:** | **על פי ציון הבגרות בהבעה עברית 2 י"ל:** | **מספר שעות הלימוד ברמות השונות:** |
| **רמה א' –** עד ציון 90**רמה ב' –** 120-91**רמה ג' –** 121 ומעלה | **רמה א' –** 75-70**רמה ב' –** 92-76**רמה ג –** 93 ומעלה | **רמה א' –** 6 ש"ש**רמה ב' –** 4 ש"ש **רמה ג' –** 2 ש"ש |

* סטודנטית שמשובצת ברמה א' תלמד שלושה קורסים: קורס אחד בשנה הראשונה, קורס שני - בשנה השנייה, וקורס שלישי - בשנה השלישית.
* סטודנטית שמשובצת ברמה ב' תלמד שני קורסים: קורס אחד בשנה הראשונה, וקורס שני – בשנה השנייה.
* סטודנטית שמשובצת ברמה ג' תלמד קורס אחד בלבד בשנה הראשונה ללימודיה.
* הציון העובר בקורסים הוא 70.
* **ניבים:** בשנה הראשונה ללימודיהן ניגשות כל הסטודנטיות למבחן בקיאות על כ- 200 ניבים.
* הסטודנטיות לומדות את משמעות הניב, את השימוש הנכון בו ואת הפירוש המילולי של המילים ה"קשות" המופיעות בו.
* המבחן מכיל 25 שאלות "אמריקאיות". הציון העובר במבחן זה הוא 80. ברמות א ' וב' הוא מהווה – 15% מציון הקורס, וברמה ג – 10%.

מסגרות לימוד נוספות בלשון:

* **החוג ללשון עברית –** החוג מכשיר את הסטודנטיות להורות לשון והבעה בחטיבות הביניים ובבתי הספר העל-יסודיים.
* **חטיבת לשון –** הלימודים מכשירים את הסטודנטיות להורות לשון והבעה בבתי הספר היסודיים.
* **לימודי עריכת לשון –** הלימודים מכשירים את הסטודנטיות להיות עורכות לשון מוסמכות. התוכנית בנויה מקורסים בסיסיים בלשון, כמו: ניקוד, תחביר, סמנטיקה ועוד ומסדנאות בעריכה, כמו: עריכת עיון, עריכת תקשורת, עריכת ספרי לימוד ועוד. **משך הלימודים – שנה אחת, והם מתקיימים בימי שני בשבוע.**
* קיימת אפשרות לשלב לימודי עריכת לשון עם הלימודים הסדירים במכללה.